CELEX: 32008R1156
Language: et
Date: 2008-11-20 00:00:00
Title: Komisjoni määrus (EÜ) nr 1156/2008, 20. november 2008 , teatavate kaupade klassifitseerimise kohta kombineeritud nomenklatuuris

21.11.2008   
            
            
               ET
            
            
               Euroopa Liidu Teataja
            
            
               L 310/9
            
         
      KOMISJONI MÄÄRUS (EÜ) nr 1156/2008,
   20. november 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühetaolise kohaldamise tagamiseks on vaja võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodide all, lähtuvalt tabeli 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifi-katsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Liikumatute piltide salvestamise, taasesitamise ja kuvamise seade (nn „digifotoraam”) üldmõõtmetega 17 (pikkus) × 12,9 (laius) × 12,3 (sügavus) cm, milles on ühes korpuses järgmised põhikomponendid:
                              
                                          —
                                       
                                       
                                          vedelkristallvärvikuvar ekraani diagonaaliga 13 cm (5,1 tolli) ja lahutusvõimega 320 × 240 pikslit,
                                       
                                    
                                          —
                                       
                                       
                                          SIM-kaardi pesa,
                                       
                                    
                                          —
                                       
                                       
                                          infrapunaliides,
                                       
                                    
                                          —
                                       
                                       
                                          sisemälu ning
                                       
                                    
                                          —
                                       
                                       
                                          juhtnupud.
                                       
                                    Pildid edastatakse seadme sissemällu ühilduvast seadmest (nt mobiiltelefon, automaatne andmetöötlusseade või digikaamera) infrapunasignaali abil või multimeedium-sõnumiteenusena (MMS) SIM-kaardi kaudu.
                              Pilte saab seadmest infrapunasignaali kaudu edastada ka teise sobivasse seadmesse.
                              Seade toetab JPEG- ja GIF-vorminguid maksimaalse lahutusvõimega 1 024 × 728 pikslit.
                              Pilte saab kuvada nii üksikpiltidena kui ka slaidiseansina.
                              Seadme sisemälu salvestab kuni 50 pilti.
                           
                        
               
                  8528 59 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528, 8528 59 ja 8528 59 90 sõnastusega.
                  Kuna XVI jaotise märkuse 3 kohaselt on seade tervikseade (liitmasin), tuleb seda klassifitseerida nii, nagu koosneks see ainult sellest komponendist, mis täidab seadme põhifunktsiooni.
                  Kuna seade võimaldab piltide kuvamist, täidab see monitoriga sama põhifunktsiooni, mis on rubriigis 8528 nimetatud iseseisva funktsioonina.
                  Asjaolu, et signaale ei edastata otse välisallikatest, ei välista klassifitseerimist rubriigi 8528 alla, kuna kõnealuse rubriigi monitorid võivad vastu võtta erisuguseid signaale erinevatest allikatest (vt ka HSi selgitavad märkused, rubriik 8528, punkt 3).
                  Seega tuleb seade klassifitseerida värvimonitorina CN-koodi 8528 59 90 alla.
               
            
                  
                              2.
                           
                           
                              Liikumatute piltide ja videopiltide salvestamise, taasesitamise ja kuvamise ning helisalvestus- ja taasesitusseade (nn „digipildiraam”) üldmõõtmetega 33 (laius) × 24,1 (kõrgus) × 4,1 (sügavus) cm, milles on ühes korpuses järgmised põhikomponendid:
                              
                                          —
                                       
                                       
                                          vedelkristallvärvikuvar ekraani diagonaaliga 25,4 cm (10 tolli) ja lahutusvõimega 800 × 480 pikslit,
                                       
                                    
                                          —
                                       
                                       
                                          sisemälu mälumahuga 128 MB,
                                       
                                    
                                          —
                                       
                                       
                                          mälukaardipesad,
                                       
                                    
                                          —
                                       
                                       
                                          sisseehitatud kõlarid,
                                       
                                    
                                          —
                                       
                                       
                                          kaks USB-liidest ning
                                       
                                    
                                          —
                                       
                                       
                                          juhtnupud.
                                       
                                    Seade toetab järgmiseid vorminguid:
                              
                                          —
                                       
                                       
                                          heli: MP3,
                                       
                                    
                                          —
                                       
                                       
                                          liikumatu pilt: JPEG, GIF,
                                       
                                    
                                          —
                                       
                                       
                                          videopilt: MPEG1, MPEG4, MOV, AVI.
                                       
                                    Mälukaardipesadesse saab panna erinevat liiki pooljuht-säilmäluseadmeid.
                              Pilte saab kuvada nii üksikpiltidena, slaidiseansina kui ka pisipiltidena.
                              Seadet saab ühendada teise sobiva seadmega, nt digikaamera, printeri või automaatse andmetöötlusseadmega.
                           
                        
               
                  8528 59 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528, 8528 59 ja 8528 59 90 sõnastusega.
                  Kuna XVI jaotise märkuse 3 kohaselt on seade tervikseade (liitmasin), tuleb seda klassifitseerida nii, nagu koosneks see ainult sellest komponendist, mis täidab seadme põhifunktsiooni.
                  Seadme ehitust ja kontseptsiooni arvestades on selle eesmärk liikumatute piltide ja videopiltide kuvamine. Liikumatute piltide ja videopiltide salvestamist peetakse seadme teiseseks funktsiooniks. Seega on seadme põhifunktsioon olla monitor, mis on rubriigis 8528 nimetatud iseseisva funktsioonina.
                  Asjaolu, et signaale ei edastata otse välisallikatest, ei välista klassifitseerimist rubriigi 8528 alla, kuna kõnealuse rubriigi kohased monitorid võivad vastu võtta erisuguseid signaale erinevatest allikatest (vt ka HSi selgitavad märkused, rubriik 8528, punkt 3).
                  Seega tuleb seade klassifitseerida värvimonitorina CN-koodi 8528 59 90 alla.